SALEE กำไร Q3/59 กระฉูด! โต 348% หลังรายได้รวมพุ่งตามการผลิตฟื้นตัว
SALEE กำไร Q3/59 กระฉูด! โต 348% มาที่ 22.12 ลบ. จากปีก่อนกำไร 4.94 ลบ. หลังรายได้รวมพุ่งรับการผลิตในประเทศเริ่มฟื้น-รับรู้รายได้บ.ย่อย ขณะที่ช่วง 9 เดือนแรกมีกำไร 42.71 ลบ. โต 42% มาที่ 30 ลบ. 
8 พ.ย. 2559

บริษัท สาลี่อุตสาหกรรม จำกัด (มหาชน) หรือ SALEE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 22.12ล้านบาท หรือมีกำไรสุทธิ 0.0145 บาทต่อหุ้น เพิ่มขึ้น 348% จากช่วงเดียวกันของปีก่อนที่มีกำไรสุทธิ 4.94  ล้านบาท หรือมีกำไรสุทธิ0.0032 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากในไตรมาสที่ 3 ปี 2559 กลุ่มบริษัทมีรายได้รวมเท่ากับ 329 ล้านบาท ซึ่งเพิ่มขึ้นร้อยละ 26 เมื่อเทียบกับงวดเดียวกันของปีก่อน ซึ่งอยู่ที่ 261 ล้านบาท เนื่องจาก ภาวะเศรษฐกิจและการผลิตในประเทศที่เริ่มฟื้นตัว รวมทั้งการเริ่มรับรู้รายได้ของบริษัทย่อย คือ บริษัท เพชรสยาม(ประเทศไทย) จำกัด เข้ามา
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 42.71ล้านบาท หรือ 0.0281บาทต่อหุ้น เพิ่มขึ้น 42% จากช่วงเดียวกันของปีก่อนที่มีกำไรสุทธิ30.00ล้านบาท หรือ  0.0197บาทต่อหุ้น